stanford-oval/wikipedia huggingface dataset:
สถานีสิรินธร
รายละเอียดสถานี > ทางเข้า-ออกสถานี

1 ซอยจรัญสนิทวงศ์ 64 (ลิฟต์, บันไดเลื่อน)
2A ซอยจรัญสนิทวงศ์ 56
2B สำนักงานที่ดินบางกอกน้อย (บันไดเลื่อน)
3A ซอยสิรินธร 1 (ลิฟต์, บันไดเลื่อน)
3B ซอยจรัญสนิทวงศ์ 67 (บันไดเลื่อน / เฉพาะทางเข้า)
3C ซอยจรัญสนิทวงศ์ 69, โรงเรียนพิมลวิทย์
3D ซอยจรัญสนิทวงศ์ 66/1
3E ถนนสิรินธร (สะพานกรุงธน) (บันไดเลื่อน / เฉพาะทางเข้า)
3F ถนนสิรินธร (แยกบางพลัด), โรงเรียนเขมะสิริอนุสสรณ์
รายละเอียดสถานี > การจัดพื้นที่ในตัวสถานี

แบ่งเป็น 2 ชั้น ประกอบด้วย
3 ชั้นชานชาลา (Platform level)
2 ชั้นจำหน่ายบัตรโดยสาร, เหรียญโดยสาร และห้องประชาสัมพันธ์ (Concourse level)
1 ชั้นระดับถนน (Ground level)
รถโดยสารประจำทาง > ถนนจรัญสนิทวงศ์ (ฝั่งซอยร่วมพัฒนา)

เส้นทางที่มีรถรองรับวีลแชร์
รถโดยสารประจำทาง > ถนนจรัญสนิทวงศ์ (ฝั่งซอยร่วมพัฒนา) > องค์การขนส่งมวลชนกรุงเทพ

ถนนจรัญสนิทวงศ์ (มุ่งหน้าสะพานพระราม 7) : รถขสมก. สาย 18 รถเอกชน สาย 110 170 175 และ 203
รถโดยสารประจำทาง > ถนนจรัญสนิทวงศ์ (มุ่งหน้าบางยี่ขัน) > องค์การขนส่งมวลชนกรุงเทพ

เส้นทางที่มีรถรองรับวีลแชร์
ถนนจรัญสนิทวงศ์ (มุ่งหน้าบางยี่ขัน) : รถขสมก. สาย 66 และ 208 รถเอกชน สาย 28 56 108 170 175 และ 203
รถโดยสารประจำทาง > ถนนราชวิถี (มุ่งหน้าสะพานกรุงธนบุรี (ซังฮี้)) > องค์การขนส่งมวลชนกรุงเทพ

เส้นทางที่มีรถรองรับวีลแชร์
| สายที่ | เขตการเดินรถที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- | --- |
| 18 (2) | ตลาดท่าอิฐ | อนุสาวรีย์ชัยสมรภูมิ | 1.รถโดยสารประจำทางสีครีม-แดง | ขสมก. |  |  |
| 66 (1) | ศูนย์ราชการเฉลิมพระเกียรติ 80 พรรษา 5 ธันวาคม 2550 |  สถานีขนส่งผู้โดยสารกรุงเทพ (จตุจักร) | 1.รถโดยสารประจำทางสีครีม-แดง 2.รถโดยสารประจำทางปรับอากาศสีส้ม (ยูโรทู) | ขสมก. |  |  |
| 515 (3) | เซ็นทรัลศาลายา | อนุสาวรีย์ชัยสมรภูมิ | 1.รถโดยสารประจำทางปรับอากาศสีส้ม (ยูโรทู) | ขสมก. |  |  |
|  |  |  |  | ขสมก. |  |  |
ถนนราชวิถี (มุ่งหน้าสะพานกรุงเทพ (ซังฮี้)) : รถขสมก. สาย 18 66 และ 515 รถเอกชน สาย 28 56 110 และ 539
รถโดยสารประจำทาง > ถนนสิรินธร (มุ่งหน้าถนนบรมราชชนนี) > องค์การขนส่งมวลชนกรุงเทพ

เส้นทางที่มีรถรองรับวีลแชร์
ถนนราชวิถี (มุ่งหน้าถนนบรมราชชนนี) : รถขสมก. สาย 208 และ 515  รถเอกชน สาย 539
สองแถว  จรัญ-ตลาดบางกรวย
ระเบียงภาพ

แยกบางพลัดก่อนถึงสถานี
ชั้นจำหน่ายออกบัตรโดยสาร
สะพาน Bowstring ข้ามแยกบางพลัดเข้าสู่สถานี
ป้ายข้อมูลเส้นทางบริเวณชานชาลา
ชานชาลาฝั่งไปเตาปูน มองไปยังสถานีบางยี่ขัน
ชานชาลาฝั่งไปเตาปูน มองไปยังสถานีบางพลัด
ทัศนียภาพนอกสถานี
ทางออก 1
ทางออก 2A
ทางเข้า 3
ทางออก 3C
ทางออก 3F
แหล่งข้อมูลอื่น

แผนที่จากเว็บไซต์บีอีเอ็ม[ลิงก์เสีย]
| ด ค ก สถานีของรถไฟฟ้ามหานคร สายเฉลิมรัชมงคล |
| --- | --- |
ท่าพระ–บางซื่อ:  ท่าพระ   จรัญฯ 13  ไฟฉาย  บางขุนนนท์   บางยี่ขัน  สิรินธร  บางพลัด  บางอ้อ  บางโพ  เตาปูน  
บางซื่อ–หัวลำโพง:  บางซื่อ   กำแพงเพชร  สวนจตุจักร   พหลโยธิน   ลาดพร้าว   รัชดาภิเษก  สุทธิสาร  ห้วยขวาง  ศูนย์วัฒนธรรมแห่งประเทศไทย   พระราม 9  เพชรบุรี   สุขุมวิท   ศูนย์การประชุมแห่งชาติสิริกิติ์  คลองเตย  ลุมพินี  สีลม   สามย่าน  หัวลำโพง 
หัวลำโพง–หลักสอง:  วัดมังกร  สามยอด   สนามไชย  อิสรภาพ  ท่าพระ   บางไผ่  บางหว้า   เพชรเกษม 48  ภาษีเจริญ  บางแค  หลักสอง 
หลักสอง–พุทธมณฑล สาย 4 (โครงการ):  พุทธมณฑล สาย 2  ทวีวัฒนา  หนองแขม  พุทธมณฑล สาย 4
ตำบลริม

| ตำบลริม |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Rim
ประเทศ: ไทย
จังหวัด: น่าน
อำเภอ: ท่าวังผา
พื้นที่
 • ทั้งหมด: 12.3 ตร.กม. (4.7 ตร.ไมล์)
ประชากร (2553)
 • ทั้งหมด: 4,175 คน
 • ความหนาแน่น: 339.43 คน/ตร.กม. (879.1 คน/ตร.ไมล์)
รหัสไปรษณีย์ : 55140
รหัสภูมิศาสตร์: 550601
 ส่วนหนึ่งของสารานุกรมประเทศไทย
ริม เป็นตำบลหนึ่งในอำเภอท่าวังผา จังหวัดน่าน ตั้งอยู่บริเวณตอนกลางของตัวอำเภอบริเวณฝั่งขวาของแม่น้ำน่าน
ประวัติ

องค์การบริหารส่วนตำบลริม เดิมเป็นสภาตำบล ตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 ต่อมา ได้รับการจัดตั้งเป็นองค์การบริหารส่วนตำบล ตามประกาศกระทรวงมหาดไทย เมื่อวันที่ 23 กุมภาพันธ์ พ.ศ. 2540
ที่ตั้งและอาณาเขต

ที่ตั้ง
ตำบลริม ตั้งอยู่ทางทิศเหนือของตัวจังหวัดน่าน มีระยะทางห่างจากตัวจังหวัดน่านประมาณ 42.48 กิโลเมตร ตามเส้นทางหลวงแผ่นดินหมายเลข 101 (ถนนน่าน - ทุ่งช้าง) และห่างจากที่ว่าการอำเภอท่าวังผาไปทางทิศตะวันตกเป็นระยะทางประมาณ 6.20 กิโลเมตร มีที่ทำการองค์การบริหารส่วนตำบลริม ตั้งอยู่เลขที่ 108 หมู่ที่ 2 ตำบลริม อำเภอท่าวังผา จังหวัดน่าน ตำบลริม มีพื้นที่โดยประมาณ 10.7 ตารางกิโลเมตร หรือ 6,687.5 ไร่
อาณาเขต
ตำบลริม มีพื้นที่ติดต่อกับตำบลข้างเคียง ดังนี้
ทิศเหนือ ติดต่อตำบลผาตอ อำเภอท่าวังผา
ทิศตะวันออก ติดต่อตำบลท่าวังผา อำเภอท่าวังผา
ทิศใต้ ติดต่อตำบลป่าคา และตำบลแสนทอง อำเภอท่าวังผา
ทิศตะวันตก ติดต่อตำบลผาตอ อำเภอท่าวังผา
การแบ่งเขตการปกครอง > การปกครองส่วนภูมิภาค

แบ่งการปกครองเป็น 7 หมู่บ้าน ได้แก่
หมู่ 1 บ้านท่าค้ำ 1
หมู่ 2 บ้านป่าไคร้
หมู่ 3 บ้านนาเตา
หมู่ 4 บ้านเชียงแล 1
หมู่ 5 บ้านปูคา
หมู่ 6 บ้านเชียงแล 2
หมู่ 7 บ้านท่าค้ำสอง
การแบ่งเขตการปกครอง > การปกครองส่วนท้องถิ่น

แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลริม มีพื้นที่ครอบคลุมตำบลริมทั้งหมด
ศาสนาอิสลามในประเทศโอมาน

<div style="border:solid transparent;position:absolute;width:100px;line-height:0;
ศาสนาอิสลามในประเทศโอมาน (ประมาณ ค.ศ. 2020)
อิบาฎียะฮ์ (45%)
ซุนนี (45%)
ชีอะฮ์ (5%)
อื่น ๆ (>1%)
จดหมายของท่านศาสดาต่อทวิกษัตริย์แห่งโอมาน
ประชากรโอมานแบ่งตามนิกาย  อิบาฎียะฮ์   ซุนนี   ชีอะฮ์
ศาสนาอิสลามเป็นศาสนาประจำชาติของประเทศโอมานที่นำเข้าในช่วงชีวิตของมุฮัมมัดเมื่อต้นคริสต์ศตวรรษที่ 7 ท่านแต่งตั้งให้อัมร์ อิบน์ อัลอาศเป็นผู้ว่าการจนกระทั่งมุฮัมมัดเสียชีวิตใน ค.ศ. 632 อัมร์กับซะอีด อิบน์ เอาส์ อัลอันศอรีส่งจดหมายของมุฮัมมัดไปยังพี่น้องอัลญูลันดา ผู้ปกครองโอมาน เพื่อเชิญชวนให้เข้ารับอิสลาม ปัจจุบัน ประชากรโอมานร้อยละ 85.9 นับถือศาสนาอิสลาม โดยแบ่งเป็นผู้นับถือนิกายซุนนีเกือบมากกว่าร้อยละ 45 และประมาณร้อยละ 45 นับถือนิกายอิบาฎียะฮ์ ส่วนร้อยละ 5 นับถือนิกายชีอะฮ์
ประวัติ

ศาสนาอิสลามกระจายเข้าโอมานอย่างสันติสุขในช่วงต้นคริสต์ศตศวรรษที่ 7 ตอนแรกประเทศโอมานนับถือนิกายซุนนีที่ได้รับอิทธิพลจากคำสอนของอัมร์ อิบน์ อัลอาศ ภายหลังนิกายอิบาฎียะฮ์ สาขาหนึ่งของเคาะวาริจญ์ สถาปนาตนเองในโอมานหลังหลบหนีจากบัสราในประเทศอิรักปัจจุบัน รัฐอิบาฎียะฮ์แรกสถานปนาขึ้นในโอมานเมื่อ ค.ศ. 750 ในช่วงเปลี่ยนผ่านหลังการล่มสลายของรัฐเคาะลีฟะฮ์อุมัยยะฮ์ แต่ตกเป็นของรัฐเคาะลีฟะฮ์อับบาซียะฮ์ใน ค.ศ. 752 รัฐอิบาฎีอีกแห่งก่อตั้งขึ้นใน ค.ศ. 793 จนกระทั่งฝ่ายอับบาซียะฮ์ยึดครองกลับใน ค.ศ. 893 ในศตวรรษต่อมา ได้มีการฟื้นฟูรัฐอิหม่ามอิบาฎียะฮ์ขึ้นในยุคปัจจุบัน และยังคงอยู่ในโอมาน รวมถึงราชวงศ์ด้วย ราชาธิปไตยในปัจจุบันที่โค่นล้มรัฐอิหม่ามอิบาฎี ก็อยู่ในนิกายอิบาฎียะฮ์ด้วย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Islam in Oman
Omani Ministry of Foreign Affairs เก็บถาวร 2006-02-07 ที่ เวย์แบ็กแมชชีน
เจ้าชายลอเรนซ์แห่งเบลเยียม อาร์ชดยุกแห่งออสเตรีย-เอสเต

| ธรรมเนียมพระยศของ เจ้าชายลอเรนซ์แห่งเบลเยียม อาร์ชดยุกแห่งออสเตรีย-เอสเต |
| --- | --- |
ตราประจำพระอิสริยยศ
ธงประจำพระอิสริยยศ
ตราประจำพระองค์
การทูล: His Imperial and Royal Highness (ฝ่าพระบาท)
การแทนตน: เกล้ากระหม่อม/เกล้ากระหม่อมฉัน
การขานรับ: Your Imperial and Royal Highness (พ่ะย่ะค่ะ/เพคะ)
เจ้าชายลอเรนซ์แห่งเบลเยียม อาร์ชดยุกแห่งออสเตรีย-เอสต์ (พระนามเต็ม: ลอแรน ออตโต คาร์ล อเมดิอุส ธาดิอุส มาเรีย ปิอุส แอนเดรียส์ ฟอน ฮาพส์บวร์ค-ฮาพส์บวร์ค-โลทริงเงิน) ประสูติเมื่อวันที่ 16 ธันวาคม พ.ศ. 2498 ณ โรงพยาบาลเบลเวอแดร์ เมืองฮอยส์ เดอ ซายน์ ประเทศฝรั่งเศส เป็นพระโอรสองค์โตและพระราชบุตรองค์ที่ 2 ใน อาร์ชดยุกโรแบร์ตแห่งออสเตรีย-เอ็สเทอและอาร์ชดัชเชสมาร์เกรีตาแห่งออสเตรีย-เอ็สเทอ เป็นพระราชนัดดาในจักรพรรดิคาร์ลที่ 1 แห่งออสเตรีย ทางฝ่ายพระบิดา และเป็นพระนัดดาในเจ้าชายอเมดิโอ ดยุกที่ 3 แห่งออสตา ทางฝ่ายพระมารดา พระองค์ทรงเป็นองค์พระประมุของค์ปัจจุบันแห่งพระราชอิสริยยศ อาร์ชดยุกแห่งออสเตรีย-เอ็สเทอ; Archduke of Austria-Este และ ดยุคแห่งโมเดนา (Duke of Modena) หลังจากที่พระบิดาของพระองค์สิ้นพระชนม์[ต้องการอ้างอิง]
พระองค์ทรงอภิเษกสมรสกับเจ้าหญิงอัสตริดแห่งเบลเยียม ซึ่งเป็นพระราชธิดาเพียงพระองค์เดียวในสมเด็จพระราชาธิบดีอัลแบร์ที่ 2 และสมเด็จพระราชินีเปาลาแห่งเบลเยียม เมื่อวันที่ 22 กันยายน พ.ศ. 2527 มีพระโอรส-พระธิดารวมทั้งสิ้น 5 พระองค์ ดังนี้
อาร์ชดยุก อเมเดโอ มารี โจเซฟ คาร์ล ปีแอร์ ฟิลลิปเป้ เปาลา Amedeo Marie Joseph Carl Pierre Philippe Paola von Habsburg-Lorraine) เจ้าชายแห่งเบลเยียม ประสูติเมื่อวันที่ 21 กุมภาพันธ์ พ.ศ. 2530
อาร์ชดัชเชส มาเรีย ลอว์รา ซีต้า ลอว์รา ซีต้า เบียทริกซ์ เจอร์ฮาร์ด (Maria Laura Zita Beatrix Gerhard von Habsburg-Lorraine) เจ้าหญิงแห่งเบลเยียม ประสูติเมื่อวันที่ 26 สิงหาคม พ.ศ. 2531
อาร์ชดยุก โจอาคิม คาร์ล มาเรีย นิโคเลาส์ อิสซาเบลล์ (Joachim Carl Maria Nikolaus Isabelle von Habsburg-Lorraine) เจ้าชายแห่งเบลเยียม ประสูติเมื่อวันที่ 9 ธันวาคม พ.ศ. 2534
อาร์ชดัชเชส ลุยซา มาเรีย แอนนา มาร์ทีน พีลาร์ (Luisa Maria Anna Martine Pilar von Habsburg-Lorraine) เจ้าหญิงแห่งเบลเยียม ประสูติเมื่อวันที่ 11 ตุลาคม พ.ศ. 2538
อาร์ชดัชเชส เลติเชีย มาเรีย นอร่า แอนนา โจคิม ซีต้า (Laetitia Maria Nora Anna Joachim Zita von Habsburg-Lorraine) เจ้าหญิงแห่งเบลเยียม ประสูติเมื่อวันที่ 23 เมษายน พ.ศ. 2546
พระองค์ทรงได้รับพระอิสริยยศเป็น เจ้าชายแห่งเบลเยียม เมื่อวันที่ 10 พฤศจิกายน พ.ศ. 2538 ตามพระราชกฤษฎีกา และพระราชโองการของสมเด็จพระราชาธิบดีแห่งเบลเยียม ปัจจุบัน พระองค์มีพระอิสริยยศอย่างเป็นทางการว่า อาร์ชดยุกแห่งออสเตรีย-เอ็สเทอ และ เจ้าชายแห่งเบลเยียม
พระอิสริยยศ

16 ธันวาคม พ.ศ. 2498 – 10 พฤศจิกายน พ.ศ. 2538: ฮิสอิมพีเรียลและรอยัลไฮเนส อาร์ชดยุกลอแรนแห่งออสเตรีย-เอ็สเทอ และเจ้าชายแห่งฮังการี (His Imperial & Royal Highness Archduke Lorenz of Austria-Este and the Prince Royal of Hungary)
10 พฤศจิกายน พ.ศ. 2538 – 7 กุมภาพันธ์ พ.ศ. 2539: ฮิสอิมพีเรียลและรอยัลไฮเนส อาร์ชดยุกลอแรนแห่งออสเตรีย-เอ็สเทอ และเจ้าชายแห่งเบลเยียม  (His Imperial and Royal Highness Archduke Lorenz of Austria-Este and the Prince of Belgium)
7 กุมภาพันธ์ พ.ศ. 2539 – ปัจจุบัน: ฮิสอิมพีเรียลและรอยัลไฮเนส อาร์ชดยุกผู้ปกครองแห่งออสเตรีย-เอ็สเทอ ดยุคแห่งโมเดนา และเจ้าชายแห่งเบลเยียม  (His Imperial and Royal Highness The Archduke of Austria-Este, The Duke of Modena, and the Prince of Belgium)
ราชตระกูล

| 0 | 1 | 2 | 3 |
| --- | --- | --- | --- |

| อาร์ชดยุกลอแรนแห่งออสเตรีย-เอสต์ เจ้าชายแห่งเบลเยียม | พระชนก: อาร์ชดยุกโรเบิร์ตแห่งออสเตรีย-เอ็สเทอ | พระอัยกาฝ่ายพระชนก: สมเด็จพระจักรพรรดิคาร์ลที่ 1 แห่งออสเตรีย | พระปัยกาฝ่ายพระชนก: อาร์ชดยุกออทโท ฟรานซ์แห่งออสเตรีย |
| อาร์ชดยุกลอแรนแห่งออสเตรีย-เอสต์ เจ้าชายแห่งเบลเยียม | พระชนก: อาร์ชดยุกโรเบิร์ตแห่งออสเตรีย-เอ็สเทอ | พระอัยกาฝ่ายพระชนก: สมเด็จพระจักรพรรดิคาร์ลที่ 1 แห่งออสเตรีย | พระปัยยิกาฝ่ายพระชนก: เจ้าหญิงมาเรีย โจเซฟ่าแห่งแซ็กโซนี |
| อาร์ชดยุกลอแรนแห่งออสเตรีย-เอสต์ เจ้าชายแห่งเบลเยียม | พระชนก: อาร์ชดยุกโรเบิร์ตแห่งออสเตรีย-เอ็สเทอ | พระอัยยิกาฝ่ายพระชนก: เจ้าหญิงซีต้าแห่งบูร์บอง-ปาร์มา | พระปัยกาฝ่ายพระชนก: ดยุคโรเบิร์ตที่ 1 แห่งปาร์มา |
| อาร์ชดยุกลอแรนแห่งออสเตรีย-เอสต์ เจ้าชายแห่งเบลเยียม | พระชนก: อาร์ชดยุกโรเบิร์ตแห่งออสเตรีย-เอ็สเทอ | พระอัยยิกาฝ่ายพระชนก: เจ้าหญิงซีต้าแห่งบูร์บอง-ปาร์มา | พระปัยยิกาฝ่ายพระชนก: เจ้าหญิงมาเรีย แอนโตเนียแห่งโปรตุเกส |
| อาร์ชดยุกลอแรนแห่งออสเตรีย-เอสต์ เจ้าชายแห่งเบลเยียม | พระชนนี: อาร์ชดัชเชสมาเกอริต้าแห่งออสเตรีย-เอสต์ | พระอัยกาฝ่ายพระชนนี: เจ้าชายอเมดิโอ้ ดยุคแห่งอ๊อสต้า | พระปัยกาฝ่ายพระชนนี: เจ้าชายเอ็มมานูเอล ฟิลิเบอร์โต ดยุคแห่งอ๊อสต้า |
| อาร์ชดยุกลอแรนแห่งออสเตรีย-เอสต์ เจ้าชายแห่งเบลเยียม | พระชนนี: อาร์ชดัชเชสมาเกอริต้าแห่งออสเตรีย-เอสต์ | พระอัยกาฝ่ายพระชนนี: เจ้าชายอเมดิโอ้ ดยุคแห่งอ๊อสต้า | พระปัยยิกาฝ่ายพระชนนี: เจ้าหญิงเฮเลนแห่งออลีญงส์ |
| อาร์ชดยุกลอแรนแห่งออสเตรีย-เอสต์ เจ้าชายแห่งเบลเยียม | พระชนนี: อาร์ชดัชเชสมาเกอริต้าแห่งออสเตรีย-เอสต์ | พระอัยยิกาฝ่ายพระชนนี: เจ้าหญิงแอนน์แห่งออลีญงส์ | พระปัยกาฝ่ายพระชนนี: เจ้าชายฌอง ดยุคแห่งกุยส์ |
| อาร์ชดยุกลอแรนแห่งออสเตรีย-เอสต์ เจ้าชายแห่งเบลเยียม | พระชนนี: อาร์ชดัชเชสมาเกอริต้าแห่งออสเตรีย-เอสต์ | พระอัยยิกาฝ่ายพระชนนี: เจ้าหญิงแอนน์แห่งออลีญงส์ | พระปัยยิกาฝ่ายพระชนนี: เจ้าหญิงอิสซาเบลล์แห่งออลีญงส์ ดัชเชสแห่งกุยส์ |
| ก่อนหน้า |  | เจ้าชายลอเรนซ์แห่งเบลเยียม อาร์ชดยุกแห่งออสเตรีย-เอสเต |  | ถัดไป |
| --- | --- | --- | --- | --- |
| อาร์ชดยุกโรเบิร์ต |  | อาร์ชดยุกแห่งออสเตรีย-เอ็สเทอ 7 กุมภาพันธ์ พ.ศ. 2539 – ปัจจุบัน    |  | อาร์ชดยุกอเมเดโอ |
| อาร์ชดยุกโรเบิร์ต |  | ดยุคแห่งโมเดนา 7 กุมภาพันธ์ พ.ศ. 2539 – ปัจจุบัน    |  | อาร์ชดยุกอเมเดโอ |
| ด ค กเจ้าชายแห่งเบลเยียม |
| --- | --- |
เริ่มนับรุ่นจากพระราชวงศ์ที่สืบเชื้อสายจากพระเจ้าเลออปอลที่ 1 แห่งเบลเยียม
รุ่นที่ 1:  เจ้าชายหลุยส์ ฟิลิป มกุฎราชกุมาร  สมเด็จพระเจ้าเลออปอลที่ 2  เจ้าชายฟิลิป เคานต์แห่งแฟลนเดอส์ 
รุ่นที่ 2:  เจ้าชายเลโอโปลด์ ดยุกแห่งบราบันต์  เจ้าชายโบดวง  สมเด็จพระเจ้าอัลแบร์ที่ 1 
รุ่นที่ 3:  สมเด็จพระเจ้าเลโอโปลด์ที่ 3  เจ้าชายชาลส์ เคานต์แห่งฟลานเดอร์ 
รุ่นที่ 4:  สมเด็จพระราชาธิบดีโบดวง  สมเด็จพระราชาธิบดีอัลแบร์ที่ 2  เจ้าชายอาแล็กซ็องดร์ 
รุ่นที่ 5:  สมเด็จพระราชาธิบดีฟีลิป  เจ้าชายลอเรนซ์ อาร์ชดยุกแห่งออสเตรีย-เอสเต*  เจ้าชายโลร็อง 
รุ่นที่ 6:  เจ้าชายกาบรีแยล  เจ้าชายแอมานุแอล  เจ้าชายอะเมเดโอ อาร์ชดยุกแห่งออสเตรีย-เอสเต**  เจ้าชายโจอาคิม อาร์ชดยุกแห่งออสเตรีย-เอสเต**  เจ้าชายนีกอลา  เจ้าชายแอมริก  เจ้าชายออสการ์ 
*สถาปนาเป็นเจ้าชายแห่งเบลเยียมเมื่อวันที่ 10 พฤศจิกายน ค.ศ. 1995 **สถาปนาเป็นเจ้าชายแห่งเบลเยียมเมื่อวันที่ 2 ธันวาคม ค.ศ. 1991
สโมสรฟุตบอลธนาคารกรุงเทพ

สโมสรฟุตบอลธนาคารกรุงเทพ เป็นอดีตสโมสรฟุตบอลในประเทศไทย และเป็นส่วนหนึ่งในสายงานธุรกิจของธนาคารกรุงเทพ ก่อตั้งในปี 2506 โดยสามารถชนะเลิศ ถ้วย ก ได้ถึง 9 สมัย และเป็นทีมแรกที่ชนะเลิศการแข่งขันฟุตบอลไทยลีก ในปี พ.ศ. 2539
ประวัติสโมสร

สโมสรธนาคารกรุงเทพ ได้ก่อตั้งเมื่อวันที่ 21 เมษายน 2498 โดยที่ตั้งสโมสรแห่งแรก อยู่หลังตึกกลางของธนาคารกรุงเทพ สำนักงานใหญ่ (ถนนพลับพลาชัย) โดยมีจุดมุ่งหมายเป็นที่สังสรรค์ของพนักงานของธนาคาร
กระทั่งในปี 2504 ได้มีการก่อตั้งทีมฟุตบอลในนาม ทีมธนาคารรวม โดยมาจากการริเริ่มของ บุญชู โรจนเสถียร ตัวแทนของ ธนาคารกรุงเทพ และ เกษม ล่ำซำ จาก ธนาคารกสิกรไทย
ต่อมาในปี 2505 ได้ส่งทีมลงแข่งขันฟุตบอลอุ่นเครื่องในต่างประเทศเป็นจำนวนมาก ก่อนที่จะสมัครเป็นสมาชิกของ สมาคมฟุตบอลแห่งประเทศไทยฯ ในปีนั้นเอง และได้รับอนุญาตให้ลงแข่งขัน ฟุตบอลถ้วยใหญ่
กระทั่งในปี 2506 ทีมได้ตัดสินใจแยกตัวออกมาจากทีมธนาคารรวม พร้อมเปลี่ยนชื่อเป็น สโมสรฟุตบอลธนาคารกรุงเทพ พร้อมกับย้ายที่ตั้งของสโมสร มาอยู่ที่ซอยอุดมสุข ก่อนที่จะสามารถคว้าแชมป์ ฟุตบอลถ้วยใหญ่ สมัยแรกได้ในปีเดียวกันนั้นเอง
สโมสรฟุตบอลธนาคารกรุงเทพ ถือเป็นสโมสรฟุตบอลที่มีชื่อเสียงในอันดับต้นๆของวงการฟุตบอลไทยเสมอมา โดยชนะเลิศ ถ้วย ก 9 สมัย และชนะเลิศ ไทยลีก 1 สมัย
ทว่าหลังจากการแข่งขัน ฟุตบอลไทยแลนด์พรีเมียร์ลีก ฤดูกาล 2551 ปิดฤดูกาลลง สโมสรฟุตบอลธนาคารกรุงเทพซึ่งจบฤดูกาลด้วยอันดับที่ 14 จาก 16 ทีม ต้องตกชั้นไปเล่นไทยลีกดิวิชัน 1 2552 ร่วมกับการที่สโมสรฟุตบอลธนาคารกรุงเทพไม่มีสิทธิจดทะเบียนนิติบุคคล เพราะขัดระเบียบธนาคารแห่งประเทศไทย สโมสรธนาคารกรุงเทพจึงประกาศยุบสโมสรไปในปีนั้นเอง
ผู้เล่นชุดสุดท้ายของสโมสรก่อนยุบสโมสร

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
รายชื่อสต๊าฟ

| ตำแหน่ง | ชื่อ |
| --- | --- |
หัวหน้าผู้ฝึกสอน:  วิสูตร วิชายา
ผู้ช่วยผู้ฝึกสอน:  ก้องเกียรติ ก้องแดนไพร    ประพันธ์ ขันโคกกรวด    แดนชัย วิชัยดิษฐ
ผลงาน

ไทยลีก - ชนะเลิศ 1 ครั้ง - 2539
ถ้วย ก - ชนะเลิศ 9 ครั้ง - 2507, 2509, 2510, 2512, 2524, 2527, 2529, 2532, 2537
ถ้วย ข - ชนะเลิศ 1 ครั้ง - 2506
ถ้วย ค - ชนะเลิศ 1 ครั้ง - 2522
ถ้วย ง - ชนะเลิศ 2 ครั้ง - 2513, 2519
เอฟเอคัพ - ชนะเลิศ 3 ครั้ง - 2523, 2524, 2541
ควีนส์คัพ - ชนะเลิศ 3 ครั้ง - 2513, 2526, 2543
ไทยแลนด์ซูเปอร์แชมป์ - ชนะเลิศ 2 ครั้ง - 2531, 2538
ไทยลีกคัพ - ชนะเลิศ - 2531
ผลงาน > ผลงานที่ดีสุดในระดับเอเชีย

เอเชียนแชมเปียนส์คัพ - รอบแบ่งสายก่อนชิงชนะเลิศ (ฤดูกาล 1987/88)
เอเชียนคัพวินเนอร์คัพ - อันดับ 3 (ฤดูกาล 1999/2000)
ฟุตบอล อากาข่าน - ชนะเลิศ - 2525
ผลงาน > ผลงานในไทยลีก

2539/40 - ไทยลีก - ชนะเลิศ
2540 - ไทยลีก - อันดับ 3
2541 - ไทยลีก - อันดับ 5
2542 - ไทยลีก - อันดับ 8
2543 - ไทยลีก - อันดับ 9
2544/45 - ไทยลีก - อันดับ 2
2545/46 - ไทยลีก - อันดับ 4
2546/47 - ไทยลีก - อันดับ 6
2547/48 - ไทยลีก - อันดับ 8
2549 - ไทยลีก - อันดับ 5
2550 - ไทยลีก - อันดับ 7
2551 - ไทยลีก - อันดับ 14 (ตกชั้นไปเล่น ไทยลีก ดิวิชั่น 1 พร้อมประกาศยุบทีม)
แหล่งข้อมูลอื่น

http://www.bangkokbankfc.ob.tc/ เก็บถาวร 2008-03-05 ที่ เวย์แบ็กแมชชีน (เว็บไซต์สโมสร ปัจจุบันปิดตัวลงแล้ว)
เว็บบอร์ดแฟนคลับสโมสรฟุตบอลธนาคารกรุงเทพ
| ด ค กไทยลีก |
| --- | --- |
บริษัท ไทยลีก จำกัด
สโมสร (ฤดูกาล 2567–68):  การท่าเรือ  ขอนแก่น ยูไนเต็ด  ทรูแบงค็อก ยูไนเต็ด  นครปฐม ยูไนเต็ด  นครราชสีมา มาสด้า  บีจี ปทุม ยูไนเต็ด  บุรีรัมย์ ยูไนเต็ด  พีที ประจวบ  เมืองทอง ยูไนเต็ด  ระยอง  ราชบุรี  ลำพูน วอร์ริเออร์  สิงห์ เชียงราย ยูไนเต็ด  สุโขทัย  หนองบัว พิชญ  อุทัยธานี 
สโมสรที่เคยอยู่ ในไทยลีก (ยุบทีม):  กรุงเทพคริสเตียน  ขอนแก่น  ชลบุรี  ชัยนาท ฮอร์นบิล  เชียงใหม่  เชียงใหม่ ยูไนเต็ด  ซุปเปอร์ พาวเวอร์ สมุทรปราการ  ไดสตาร์ กรุงเทพฯ  ตราด  ทีทีเอ็ม  ทีโอที  ไทยฮอนด้า  ธนาคารกสิกรไทย  ธนาคารกรุงเทพ  ธนาคารกรุงไทย  ธำรงไทยสโมสร  บีบีซียู  โปลิศ เทโร  เพื่อนตำรวจ  พัทยา ยูไนเต็ด  พีทีที ระยอง  ราชประชา  ราชนาวี  ราชวิถี  ลำปาง  ศรีราชา  ศรีสะเกษ  ศุลกากร  สงขลา ยูไนเต็ด  สมุทรปราการ ซิตี้  สมุทรสงคราม  สระบุรี  สุพรรณบุรี  อาร์มี่ ยูไนเต็ด  อาร์แบค  อุบล ยูไนเต็ด  แอร์ฟอร์ซ ยูไนเต็ด 
ฤดูกาล:  2539/40  2540  2541  2542  2543  2544/45  2545/46  2546/47  2547/48  2549  2550  2551  2552  2553  2554  2555  2556  2557  2558  2559  2560  2561  2562  2563–64  2564–65  2565–66  2566–67  2567–68 
 ทำเนียบทีมชนะเลิศ  ผู้ฝึกสอนในฤดูกาลปัจจุบัน  รายชื่อผู้ฝึกสอน  รายชื่อผู้เล่นต่างชาติ  ผู้ออกอากาศ  ไทยลีก รุ่นอายุไม่เกิน 23 ปี 
| ด ค กแชมเปียนไทยลีก |
| --- | --- | --- |
| แชมป์ 9 สมัย |  บุรีรัมย์ ยูไนเต็ด (2554, 2556, 2557, 2558, 2560, 2561, 2564–65, 2565–66, 2566–67) |  |
| แชมป์ 4 สมัย |  เมืองทอง ยูไนเต็ด (2552, 2553, 2555, 2559) |  |
| แชมป์ 2 สมัย |  ทหารอากาศ (2540, 2542) •  บีอีซี เทโรศาสน (2543, 2544/45) •   ธนาคารกรุงไทย (2545/46, 2546/47) |  |
| แชมป์สมัยเดียว |  ธนาคารกรุงเทพ (2539/40) •  สินธนา (2541) • ยาสูบ (2547/48) •  มหาวิทยาลัยกรุงเทพ (2549) •  ชลบุรี (2550) •  การไฟฟ้าส่วนภูมิภาค (2551) •   เชียงราย ยูไนเต็ด (2562) •  บีจี ปทุม ยูไนเต็ด (2563–64) |  |
ตราสโมสรของสโมสรฯ ใช้ตั้งแต่ก่อตั้งสโมสร จนถึงปี 2515 แต่ก็ยังใช้ในธงแลกเปลี่ยน
ลูกเต๋า

ลูกเต๋าธรรมดาสี่ลูก จัดวางให้เห็นหน้าที่แตกต่างกันทั้งหกหน้า
ลูกเต๋า เป็นวัตถุทรงลูกบาศก์หรือทรงเรขาคณิตอื่นๆ ซึ่งแต่ละด้านกำกับด้วยสัญลักษณ์ต่างๆ ลูกเต๋าเป็นอุปกรณ์สำคัญในการสุ่ม สำหรับเกมต่างๆ ทั้งที่เป็นเกมการพนันในกาสิโนหรือบ่อนการพนัน เช่น แครปส์ ไฮโล และเกมที่ไม่ใช่การพนัน โดยเฉพาะเกมกระดาน เช่น แบ็กแกมมอน งูตกบันได
ลูกเต๋าธรรมดา เป็นลูกบาศก์ ขนาดประมาณ 1-2 เซนติเมตร แต่ละด้านของลูกเต๋า (เรียกว่า หน้า) จะระบุตัวเลข แสดงเป็นจุดจำนวนต่าง ๆ กันตั้งแต่ 1 ถึง 6 เมื่อต้องการสุ่มตัวเลข ผู้ใช้จะโยนลูกเต๋าไปบนพื้นราบให้ลูกเต๋าหมุนหรือกลิ้ง (เรียกว่า ทอยลูกเต๋า หรือ ทอดลูกเต๋า) หรือใช้วิธีการอื่นใด เพื่อให้ลูกเต๋าหมุนหรือกลิ้งก็ได้ เมื่อลูกเต๋าหยุดหมุนหรือกลิ้งแล้ว ถือว่าตัวเลขที่สุ่มได้คือตัวเลขที่อยู่บนด้านบนสุดของลูกเต๋า เช่น หากทอยลูกเต๋าแล้ว หน้าที่แสดงเลข 4 อยู่บนสุด ถือว่าสุ่มได้เลข 4 หรืออาจเรียกว่า ออกเลข 4 ก็ได้ ในบางเกมจะใช้ลูกเต๋ามากกว่า 1 ลูก โยนพร้อมกัน แล้วถือว่าตัวเลขที่สุ่มได้คือผลรวมของเลขที่ออกทั้งหมด
หากใช้ลูกเต๋าธรรมดาลูกเดียว ตัวเลข 1 ถึง 6 จะมีความน่าจะเป็นที่จะถูกสุ่มขึ้นมาได้เท่า ๆ กัน หากต้องการสุ่มสิ่งที่ไม่ใช่ตัวเลข 1 ถึง 6 อาจใช้ลูกเต๋าชนิดอื่น ที่มีจำนวนหน้าหรือสัญลักษณ์แตกต่างจากลูกเต๋าธรรมดา และหากต้องการให้ความน่าจะเป็นที่ออกแต่ละหน้าไม่เท่ากัน อาจใช้ลูกเต๋าถ่วง ซึ่งโดยปกติแล้วการใช้ลูกเต๋าถ่วงถือเป็นการโกงอย่างหนึ่ง
ลูกเต๋าถ่วง

ลูกเต๋าถ่วง สามารถทำได้หลายวิธีเพื่อการโกง อาจเพิ่มน้ำหนักให้กับบางด้าน หรือทำให้บางด้านขอบบน บางด้านขอบเหลี่ยม หรืออาจทำให้เสียรูปทรงเดิม ทำให้ผลลัพธ์ที่ได้ไม่เป็นไปตามความน่าจะเป็นจริงๆ ลูกเต๋าในกาสิโนส่วนใหญ่จะใส ทำให้การถ่วงทำได้ยากขึ้น
ลูกเต๋าถ่วง ทำให้หน้าที่เราต้องการออกมากครั้งกว่าความน่าจะเป็นจริง ลูกเต๋าถ่วงมีหลายรูปแบบ ถ้าลูกเต๋านั้นทึบ ไม่ใส เราอาจเพิ่มน้ำหนักลงไปที่ข้างใดข้างหนึ่งของลูกเต๋าได้เพื่อให้ออกแต้มชนะ หรือเราอาจใส่ตะกั่วลงไปในกระเปาะกลางลูกเต๋า และมีหลอดเล็กๆ จากกระเปาะไปยังแต่ละด้านของลูกเต๋า เราสามารถถ่วงลูกเต๋านี้โดยการวางลูกเต๋าทิ้งไว้บนโต๊ะให้ตะกั่วไหลลงไปในหลอด หรือในลูกเต๋าบางชนิด เราอาจถ่วงน้ำหนักในขั้นตอนการผลิตเลยก็ได้
ลูกเต๋าถ่วงแปร ซึ่งจะสามารถเปลี่ยนหน้าที่ถ่วงได้ จะมีการเพิ่มน้ำหนักเพียงเล็กน้อยด้วยสารที่เป็นของเหลวหนืดกึ่งของแข็ง โดยปกติมักจะใช้ขี้ผึ้ง ซึ่งจุดหลอมเหลวต่ำกว่าอุณหภูมิของร่างกายมนุษย์เพียงเล็กน้อยเท่านั้น บุคคลที่จะโกงสามารถเปลี่ยนน้ำหนักการถ่วงของลูกเต๋าได้โดยหายใจรด หรือกำไว้แน่นๆ ทำให้ขี้ผึ้งหลอมเหลวและไหลลงไปที่ด้านใดด้านหนึ่ง ทำให้โอกาสที่จะลูกเต๋าออกด้านที่ต้องการมีสูงขึ้น มีบางส่วนที่ใช้แม่เหล็กใส่ลงไปในลูกเต๋า แล้วซ่อนขดลวดเอาไว้ที่โต๊ะ เพื่อให้โอกาสออกหน้าที่ต้องการมีมากขึ้น
ลูกเต๋าอะคริลิกใส ซึ่งใช้ในกาสิโนที่มีชื่อเสียง ยากที่จะโกงได้
โดยปกติแล้วจะไม่มีผู้กล่าวหาว่ากาสิโนที่ถูกกฎหมายใช้ลูกเต๋าถ่วง เพราะกาสิโนเหล่านี้มีรายได้จากความเป็นไปได้ของเกม และพวกเขาไม่อยากเสี่ยงกับการถูกเพิกถอนใบอนุญาตกาสิโน
วัสดุที่ใช้ทำลูกเต๋า

ไม่มีใครรู้ว่าลูกเต๋าทรงหลายหน้าลูกแรกผลิตจากอะไร แต่ที่พบในปัจจุบัน ลูกเต๋าทรงหลายหน้าส่วนใหญ่ผลิตจากพลาสติก น้อยครั้งนักที่จะพบลูกเต๋าโลหะ ไม้ หรืออัญมณี ลูกเต๋าสมัยก่อนๆ มาจากพลาสติกอ่อนซึ่งสึกหรอง่าย เมื่อใช้ไปนานๆ ขอบและมุมจะเริ่มโค้งมนขึ้น จนกระทั่งใช้ไม่ได้ในที่สุด ลูกเต๋าที่ดีจะใช้พลาสติกที่หนา แข็งแรงทนทาน สามารถใช้ได้หลายปีโดยไม่พบการสึกหรอ Lou Zocchi เจ้าของบริษัท Gamescience ไม่เพียงรับประกันว่าลูกเต๋าจะไม่สึกหรอง่ายเหมือนบริษัทอื่นแล้ว ยังยืนยันว่าลูกเต๋าของเขาไม่มีการถ่วง และยุติธรรม
ลูกเต๋าทรงหลายหน้าสามารถหาซื้อได้ตามร้านขายของเล่นทั่วไป มีหลายรูปแบบให้เลือกซื้อ ลูกเต๋าที่ใช้ในเกมสมัยนี้จะไม่มีการระบายสีตัวเลข และผู้ใช้จะระมัดระวังในเรื่องสีมาก ลูกเต๋ายี่สิบหน้าจำนวนมากมีสองส่วน แต่ละส่วนมีตัวเลขตั้งแต่ 0-9  มีส่วนหนึ่งที่ระบายสีที่ตัดกัน เพื่อบอกว่า ส่วนนี้เป็นด้านสูง
ลูกเต๋าทรงลูกบาศก์ที่ไม่ได้มีหน้าเป็นเลข 1 ถึง 6

ลูกเต๋าส่วนใหญ่ที่พบมักจะระบุค่าเป็นเลขจำนวนเต็มจากหนึ่ง (ในบางครั้งเริ่มจากศูนย์) ด้วยจุดหรือตัวเลข ลูกเต๋าประเภทเหล่านี้เป็นข้อยกเว้น
ลูกเต๋าสี (เช่น ลูกเต๋าที่มีสีตรงกับตัวเดินหมากในเกม)
ลูกเต๋าโป๊กเกอร์ ซึ่งแต่ละหน้าจะมีค่าเหมือนไพ่ กล่าวคือ
9 (โพดำ ; ดำ)
10 (ข้าวหลามตัด ; แดง)
J (น้ำเงิน)
Q (เขียว)
K (โพแดง ; แดง)
A (ดอกจิก ; ดำ)
ลูกเต๋าที่เป็นตัวอักษร (เช่น ใน Boggle)
ลูกเต๋าสองเท่า (2, 4, 8, 16, 32, 64)
ลูกเต๋าเฉลี่ย (2, 3, 3, 4, 4, 5)
ลูกเต๋าโกง เช่น
ลูกเต๋าที่มีหน้า 6 สองหน้า และไม่มี 1
ในแครปส์ ลูกเต๋าคู่หนึ่ง หนึ่งลูกมี 5 ทุกหน้า อีกลูกหนึ่งมีเลข 2 และ 6 ปะปนกันไป ซึ่งรับประกันว่า เมื่อทอยลูกเต๋าทั้งสองลูก ผลรวมจะต้องออกมาเป็น 7 หรือ 11 เสมอ (ซึ่งถือว่าผ่านหรือชนะ ในเกมแครปส์)
ลูกเต๋าสามหน้า ซึ่งความจริงแล้วมีหกหน้า แต่หน้าตรงข้ามกันจะมีค่าเท่ากัน ทำให้มีเลขที่เหมือนกันสามคู่
ลูกเต๋า d3 ซึ่งแต่ละหน้าระบุเลข 1, 2 และ 3
ลูกเต๋าฟัดจ์ ซึ่งมีสองหน้าเป็นเครื่องหมายลบ (−) สองหน้าเป็นเครื่องหมายบวก (+) และอีกสองหน้าว่าง การทอย n ฟัดจ์ ทำให้ได้ผลลัพธ์ตั้งแต่ "−n" ถึง "n" โดยอ่าน "−" ว่า "−1" และ "+" ว่า "+1" แล้วรวมผลลัพธ์จากแต่ละลูกเข้าด้วยกัน
ลูกเต๋าที่ไม่เป็นทรงลูกบาศก์

ลูกเต๋าทรงหลายหน้าเป็นลูกเต๋าที่อาจมีหน้ามากกว่าหรือน้อยกว่าหกด้าน ซึ่งเคยใช้ในการทำนายดวงชะตาและในในพิธีเกี่ยวกับไสยศาสตร์ แต่ในปัจจุบัน ลูกเต๋าเหล่านี้ถูกใช้ในเกม ลูกเต๋าเหล่านี้มักจะทำจากพลาสติก และแต่ละหน้าจะเป็นตัวเลขแทนที่จะเป็นจุด ตัวเลขที่รูปร่างเหมือนกันนั้นเราอาจใช้จุดที่มุมล่างขวากำหนด (6. และ 9.) หรือใช้การขีดเส้นใต้แทนก็ได้ (6 และ 9)
ลูกเต๋าที่มีหลากหลายหน้าเหล่านี้จะถูกเรียกตามจำนวนหน้าของมัน เช่น d6 คือลูกเต๋าที่มีหกหน้า, d10 คือลูกเต๋าที่มีสิบหน้า ฯลฯ
รูปแบบที่แตกต่างกันจำนวนมากอาจเกิดจากการใช้ลูกเต๋าในรูปแบบต่างๆ กัน เช่น เราอาจใช้ลูกเต๋าสิบหน้าสองลูกในการทอยหาผลรวมของทั้งสองลูก ทำให้ความน่าจะเป็นไม่เท่ากัน (เป็นรูประฆังคว่ำ) กล่าวคือ ตัวเลขน้อยและมากจะมีโอกาสเกิดยาก ซึ่งเราสามารถจำลองความเป็นไปได้นี้ในรูปแบบของเกมต่างๆ อีกด้วย
มีการถกเถียงกันว่าการผลิตลูกเต๋าบางครั้งอาจทำให้ลูกเต๋าที่ได้ไม่ยุติธรรมจริง Lou Zocchi พยายามพัฒนาลูกเต๋าของเขาให้ยุติธรรมมากขึ้นเรื่อยๆ และมากกว่าผู้ผลิตรายใดๆ กาสิโนจำเป็นจะต้องใช้ลูกเต๋าที่ยุติธรรมที่สุด ซึ่งที่อื่นอาจไม่จำเป็นต้องใช้ยุติธรรมมากที่สุด เพียงแค่ยุติธรรมพออนุโลมได้
ลูกเต๋าบางชนิดทำหน้าที่เหมือนลูกเต๋าทั่วไป แต่ออกแบบให้เมื่อโยนไปแล้วสามารถเปลี่ยนทิศทางการหมุนได้หกทิศทาง
หอยเบี้ยหรือเหรียญ อาจใช้แทนลูกเต๋าสองหน้า (d2) (มีการตั้งคำถามกันว่าเบี้ยให้ผลลัพธ์ที่ยุติธรรมหรือไม่)